ᱵᱽᱨᱤᱱᱫᱟ ᱠᱚᱨᱟᱛ

ᱵᱽᱨᱤᱱᱫᱟ ᱠᱚᱨᱟᱛ (ᱡᱟᱱᱟᱢ ᱑᱗ ᱚᱠᱴᱚᱵᱟᱨ ᱑᱙᱕᱗) ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱢᱤᱫ ᱠᱚᱢᱭᱩᱱᱤᱥᱴ ᱨᱟᱡᱽ ᱱᱮᱛᱟ ᱠᱟᱱᱟᱭ ᱾Interview, livemint ᱩᱱᱤ ᱫᱚ ᱥᱤᱧᱚᱛ ᱠᱚᱢᱭᱩᱱᱤᱥᱴ ᱯᱟᱨᱴᱤ (ᱢᱟᱨᱠᱥᱣᱟᱫᱤ)‌ ᱨᱤᱱᱤᱡ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱑᱑ ᱟᱯᱨᱤᱞ ᱒᱐᱐᱕ ᱦᱤᱞᱚᱜ ᱯᱚᱪᱷᱤᱢ ᱵᱟᱝᱞᱟ ᱠᱷᱚᱱ ᱨᱟᱡᱽᱥᱚᱵᱷᱟ  ᱞᱟᱹᱜᱤᱫ ᱛᱮ ᱥᱮᱞᱮᱫ ᱦᱩᱭ ᱞᱮᱱ ᱛᱟᱦᱮᱱ ᱟᱭ ᱾ ᱫᱩ ᱥᱨᱤ ᱠᱚᱨᱟᱛ ᱒᱐᱐᱕ ᱨᱮ ᱵᱷᱟᱨᱚᱛᱤᱭᱚ ᱠᱚᱝᱜᱽᱨᱮᱥ ᱯᱟᱨᱴᱤ ᱯᱚᱞᱤᱛ ᱵᱽᱭᱩᱨᱳ ᱨᱤᱱᱤᱡ ᱯᱩᱭᱞᱩ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱥᱮᱞᱮᱫ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱨᱤᱱᱤᱡ ᱡᱚᱱᱵᱟᱫᱤ ᱛᱤᱨᱞᱟᱹ ᱠᱚᱢᱤᱴᱤ ᱮᱰᱣᱟ ᱨᱤᱱᱤᱡ ᱑᱙᱙᱓ ᱠᱷᱚᱱ ᱒᱐᱐᱔ ᱦᱟᱹᱵᱤᱡ ᱛᱮ ᱢᱚᱦᱟ ᱥᱚᱪᱤᱵᱽ ᱦᱚᱸᱭ ᱛᱟᱦᱮᱸ ᱩᱛᱟᱨ ᱟᱠᱟᱱᱟ ᱟᱨ ᱟᱱᱟ ᱛᱟᱭᱚᱢ ᱠᱷᱚᱱ ᱮᱰᱣᱟ ᱨᱤᱱᱤᱡ ᱩᱯᱟᱫᱷᱭᱳᱪᱷ ᱯᱚᱫᱽ ᱨᱮ ᱠᱟᱹᱢᱤ ᱠᱟᱱᱟᱭ ᱾
 ᱡᱤᱭᱚᱱ ᱩᱯᱨᱩᱢ 
ᱵᱽᱨᱤᱱᱫᱟ ᱠᱚᱨᱟᱛ ᱟᱜ ᱡᱟᱱᱟᱢ ᱫᱚ ᱠᱚᱞᱠᱚᱛᱟ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱩᱱᱤ ᱟᱡ ᱵᱟᱵᱟ ᱥᱩᱨᱟᱡᱽ ᱞᱟᱞ ᱫᱟᱥ ᱞᱟᱦᱳᱣᱨ ᱨᱮ ᱛᱟᱦᱮᱱ ᱟᱹᱱᱤᱡ ᱛᱟᱦᱮᱸ ᱠᱟᱱᱟ ᱾ ᱵᱽᱨᱤᱱᱫᱟ ᱫᱚ ᱢᱚᱬᱮ ᱥᱮᱨᱢᱟ ᱨᱮᱱᱟᱜ ᱩᱢᱮᱨ ᱨᱮ ᱜᱮ ᱟᱡ ᱟᱭᱳ ᱫᱚ ᱚᱥᱨᱩᱠᱳᱱᱟ ᱢᱤᱛᱨᱟ ᱫᱚᱭ ᱟᱡ ᱞᱮᱫᱮ ᱛᱟᱦᱮᱱᱟ ᱾ ᱵᱽᱨᱤᱱᱫᱟ ᱨᱤᱱ ᱫᱚ ᱵᱟᱨᱭᱟ ᱢᱤᱥᱮᱨᱟ ᱟᱨ ᱢᱤᱫ ᱵᱚᱭᱦᱟ ᱢᱮᱱᱟᱜ ᱠᱚ ᱛᱟᱭᱟ ᱾ ᱵᱽᱨᱤᱱᱫᱟ ᱫᱚ ᱫᱮᱦᱨᱟ ᱫᱤᱱ ᱨᱮᱱᱟᱜ ᱣᱤᱠᱦᱚᱬ ᱵᱟᱝᱞᱟ ᱥᱠᱩᱞ ᱠᱷᱚᱱ ᱮᱛᱚᱦᱚᱵ ᱥᱤᱠᱱᱟᱹᱛ ᱧᱟᱢ ᱠᱮᱫ ᱟᱭ ᱾ ᱩᱱᱤ ᱫᱚ  ᱑᱖ ᱥᱮᱨᱢᱟ ᱠᱷᱚᱱ ᱜᱮ ᱨᱮᱜᱮ ᱰᱤᱯᱞᱳᱢᱟ ᱧᱟᱢ ᱞᱟᱹᱜᱤᱫ ᱛᱮ ᱱᱟᱶᱟ ᱫᱤᱞᱞᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮᱱᱟᱜ ᱢᱤᱨᱟᱱᱰᱟ ᱠᱳᱞᱮᱡᱽ ᱨᱮ ᱫᱟᱠᱷᱚᱞ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱮᱨᱢᱟ ᱑᱙᱗᱑ ᱨᱮ ᱱᱟᱜᱟᱢ ᱨᱮᱱᱟᱜ ᱥᱱᱟᱛᱚᱠ ᱨᱮᱱᱟᱜ ᱮ ᱯᱟᱲᱦᱟᱜ ᱞᱟᱹᱜᱤᱫ ᱛᱮ ᱩᱱᱤ ᱫᱚ ᱫᱮᱦᱨᱟ ᱫᱤᱱ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱫᱚᱠᱷᱚᱞ ᱮᱱᱟᱭ ᱾
 ᱜᱷᱟᱨᱚᱧᱡᱽ 
ᱵᱽᱨᱤᱱᱫᱟ ᱫᱚ ᱟᱡ ᱨᱤᱱ ᱡᱤᱭᱚᱱ ᱜᱟᱛᱮ ᱞᱮᱠᱟᱛᱮ ᱵᱷᱟᱨᱚᱛᱤᱭᱚ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱮᱱᱟᱜ ᱛᱟᱦᱮᱱ ᱞᱮᱠᱟᱛᱮ ᱢᱚᱦᱟᱥᱚᱪᱤᱵᱽ ᱟᱨ ᱟᱡ ᱯᱟᱹᱴᱷᱩᱣᱟ ᱡᱤᱭᱚᱱ ᱨᱤᱱᱤᱡ ᱜᱟᱛᱮ ᱯᱨᱚᱠᱟᱥ ᱠᱚᱨᱟᱛ ᱠᱚ ᱵᱟᱪᱷᱟᱣ ᱞᱮᱫᱮ ᱛᱟᱦᱮᱱᱟ ᱾ ᱩᱱᱤ ᱨᱤᱱ ᱢᱤᱥᱮᱨᱟ ᱨᱟᱫᱷᱤᱠᱟ ᱨᱟᱭ ᱟᱜ ᱵᱟᱯᱞᱟ ᱮᱱ ᱰᱤ ᱴᱤᱵᱷᱤ ᱠᱷᱚᱵᱚᱨ ᱪᱮᱭᱱᱚᱞ ᱨᱤᱱᱤᱡ ᱢᱩᱬᱩᱛ ᱚᱫᱷᱤᱥᱟᱥᱤ ᱯᱨᱚᱬᱚᱭᱚ ᱨᱟᱭ ᱥᱟᱶ ᱦᱩᱭ ᱟᱠᱟᱱ ᱛᱟᱭᱟ ᱾ ᱵᱽᱨᱤᱱᱫᱟ ᱫᱚ ᱑᱙᱘᱔ ᱨᱮᱱᱟᱜ ᱥᱤᱠᱷ ᱫᱚᱝᱜᱳ ᱨᱮ ᱵᱟᱱᱟᱣ ᱯᱷᱤᱞᱢ ᱚᱢᱩ ᱨᱮ ᱥᱳᱱᱟᱞᱤ ᱵᱚᱥᱠᱳᱠᱬᱟ ᱥᱮᱱ ᱥᱟᱨᱢᱟ ᱟᱜ ᱟᱭᱳ ᱯᱟᱴ ᱨᱮ ᱠᱟᱹᱢᱤ ᱟᱠᱟᱫ‌ ᱟᱭ ᱾

 ᱵᱟᱦᱨᱮ ᱡᱚᱱᱚᱲ 
 ᱥᱟᱹᱠᱷᱭᱟᱹᱛ